User:Pina s/Festival Carniola

Festival Carniola je največji gorenjski multikulturni festival. Enkrat letno se odvija v mesecih juniju in juliju.

Festival Carniola s svojo mednarodno udeležbo in multikulturnim repertoarjem v poletnih mesecih tradicionalno viša utrip starega mestnega jedra. Obenem ima festival tudi izjemen pomen za kulturni razvoj lokalnega in širšega gorenjskega prostora, saj na Gorenjskem ni večjega in bolj kakovostnega tovrstnega festivala. Programska shema prebivalcem Kranja in širšega slovenskega prostora ponuja široko paleto prireditev s področja glasbe, gledališča in plesa. V minulih letih je festival gostil številne glasbenike svetovnega formata (Josipa Lisac, Mariachi, Conjunto Artistico Maraguan, Huerque Mapu, Cubismo, The Platters, Laibach …) ter predstave priznanih gledališč in plesnih skupin.

Samostojna operna uprizoritev
Na oder gradu Khislstein je večkrat postavil tudi operno predstavo, leta 2006 celo v samostojni produkciji Art centra – gre za prvi primer samostojne produkcije operne predstave v Sloveniji, ki je nastala izven katere od dveh nacionalnih opernih hiš (Rossinijevo opero Seviljski brivec je režiral mednarodno uveljavljeni slovenski tenorist Jurij Reja, ki je v predstavi tudi nastopil v vlogi grofa Almavive).